open-index/open-wikipedia-markdown huggingface dataset:
Duudsonit Amerikassa

**Duudsonit Amerikassa** () on Duudsonit-temppuryhmän yhdysvaltalaiselle MTV-kanavalle vuonna 2010 kuvaama televisiosarja. Kuuden miljoonan dollarin budjetilla Yhdysvalloissa kuvattu sarja sisältää temppuja, stuntteja ja piilokameraa. Sarjassa Duudsonit tavoittelevat amerikkalaista unelmaa pohjalaisella päättäväisyydellä. Sarjassa nähdään muun muassa maailman ensimmäiset suomalais-intiaanit ja avaruuslento Uranukseen (your anus).

Sarja tuotettiin yhteistyössä *[[Jackass]]*-sarjan luojien Jeff Tremainen ja Johnny Knoxvillen kanssa. Useat Duudsoneiden jäsenistä vammautuivat sarjan stunteissa: Jukka Hildén satutti nilkkansa ja häntäluunsa, Jarno Leppälä mursi selkänsä ja Jarno Laasala mursi kylkiluunsa.

Ensimmäinen jakso esitettiin MTV-kanavalla 6. toukokuuta 2010. Sarjaa on esitetty yli 60 maassa. Suomessa ensimmäinen jakso esitettiin Subilla 14. tammikuuta 2011. Sarjan vastaanottoa on kutsuttu vaisuksi. Duudsonit alkoivat pian työstää uutta formaattia *[[Duudsonit tuli taloon]]*, joka sai ensiesityksensä tammikuussa 2012. 

## Jaksot

## Lähteet
Samu Ruisniemi

**Samu Ruisniemi** (s. 16. joulukuuta 1984 Ulvila) on uransa päättynyt suomalainen jalkapalloilija. Hän oli pelipaikaltaan hyökkääjä.

Ruisniemi on Jazzin kasvatti. Hän edusti seuraa vuosina 2002 ja 2004 pelaten 24 Veikkausliigan ottelua ja tehden niissä yhden maalin. Ruisniemi teki ensiesiintymisensä pääsarjatasolla 21. heinäkuuta 2002 Kuopion Palloseuraa vastaan. Loput 23 ottelua hän pelasi kaudella 2004, jolloin hän aloitti ottelun kuusi kertaa ja tuli vaihdosta kentälle 17 ottelussa. Ainoan liigamaalinsa hän teki AC Allianssia vastaan 5. heinäkuuta 2004.

Alemmilla sarjatasoilla Ruisniemi on edustanut MuSaa, PP-70:ää, PoPaa ja I-Kissoja.

Ruisniemi pelasi vuonna 2000 kuusi ottelua Suomen alle 16-vuotiaiden maajoukkueessa.

## Lähteet
Humppamaratooni

**Humppamaratooni** on Eläkeläisten studioalbumi, joka julkaistiin  1997.

## Kappalelista

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Jon Larsen

**Jon Larsen** on tanskalaisen Volbeat-yhtyeen rumpali. Hänet tunnetaan rytmikkäästä ja tarvittaessa nopeasta jalkatyöskentelystään. Volbeatissa hän on ollut sen perustamisvuodesta 2001 asti.
Meiji-Sanrikun maanjäristys

**Meiji-Sanrikun maanjäristys** oli Japanissa 15. kesäkuuta 1896 tapahtunut maanjäristys, joka tuhosi 9&nbsp;000 kotia ja vaati ainakin 27&nbsp;000 ihmisen hengen.

15. kesäkuuta kello 19:30 perheet olivat juhlimassa sotilaiden paluuta Kiinan–Japanin sodasta, kun huomattiin pieni järistys, josta ei kuitenkaan välitetty sen heikkouden vuoksi. Edeltäneiden kuukausien aikana oli ollut useita pieniä järistyksiä. Noin 35 minuuttia myöhemmin rantaan iski ensimmäinen tsunamiaalto ja toinen parin minuutin päästä. Useimmat kuolonuhrit sattuivat Iwaten ja Miyagin prefektuureissa, mutta myös Aomorissa ja Hokkaidōssa löydettiin kuolleita. Aaltojen arvioidaan nousseen noin 25 metrin korkeuteen.

Tsunami havaittiin myös Havaijilla, missä aallot nousivat yhdeksän metrin korkeuteen ja useita taloja tuhoutui.

Tsunamin jälkeen ei ryhdytty ennaltaehkäiseviin toimenpiteisiin uusien onnettomuuksien välttämiseksi ennen vuoden 1933 tsunamia. Tällöin paikallishallinto asensi tulvaesteitä ja jakoi väestölle kirjasia, joissa annettiin ohjeita valmistautumiseen ja evakuointiin.

## Lähteet

## Aiheesta muualla
*Sediment effect on tsunami generation of the 1896 Sanriku tsunami earthquake (PDF) 
*Geophysical Reasearch LEtters:Fault parameters of the 1896 Sanriku Tsunami Earthquake estimated from Tsunami Numerical Modeling
Euphoria (Enrique Iglesiasin albumi)

**Euphoria** on Enrique Iglesiasin yhdeksäs studioalbumi. Se julkaistiin maailmanlaajuisesti 5. heinäkuuta 2010. Albumi sisältää yhteensä 14 niin englannin- kuin myös espanjankielistä kappaletta, joista suurinta osaa Iglesias on ollut itse tekemässä. Albumin tuottivat RedOne, Mark Taylor ja Carlos Paucar.

Albumin ensimmäinen single oli 26. huhtikuuta 2010 julkaistu ”Cuando Me Enamoro”, jonka Iglesias esittää yhdessä Juan Luis Guerran kanssa. Ensimmäinen englanninkielinen single oli 3. toukokuuta 2010 Yhdysvalloissa digitaalisesti julkaistu ”I Like It”, jossa mukana oli Pitbull. Levyllä vierailee myös reggaeton-duo Wisin & Yandel.

Euphoria debytoi Suomen virallisen listan sijalle 11. Se vietti albumilistalla yhteensä 11 viikkoa.

## Kappaleet

## Arvostelut
* About.com: 
* AllMusic: 
* Digital Spy: 
* Entertainment Weekly: B

## Lähteet
Ei-mikään

**Ei-mikään** on etenkin filosofiassa käytetty käsite. Tällöin siihen viitataan useimmiten sanalla *ei-oleva*. Joissakin luonnollisissa kielissä on likimain tätä tarkoittava indefiniittipronomini, joka viittaa asioiden tai tapahtumien puuttumiseen: , , . Tämä voidaan yleensä suomentaa ilmaisuilla "ei mitään" tai "ei mikään".

## Katso myös

* Ex nihilo
* Olevainen
* Olemassaolo
* Oleminen
* Todellisuus
* Tyhjiö

## Lähteet

## Aiheesta muualla
Bataanin kuolemanmarssi

**Bataanin kuolemanmarssi** oli toisen maailmansodan aikana keisarillisen Japanin armeijan tekemä sotarikos, jonka kohteina oli filippiiniläisiä ja yhdysvaltalaisia sotavankeja. Kuolemanmarssi alkoi 10. huhtikuuta 1942.

Kenraalimajuri Edward P. King johti 75&nbsp;000 miehen vahvuista filippiiniläis-yhdysvaltalaista armeijaa, joka puolusti Bataanin niemimaalla Manilanlahtea hyökkäävää japanilaisarmeijaa vastaan. Filippiinien sotaretki oli kestänyt kolme kuukautta. Filippiiniläis-yhdysvaltalainen armeija oli nälkiintynyt, huonosti huollettu ja se kärsi trooppisista sairauksista. Armeija antautui 9. huhtikuuta 1942 ja seuraavana päivänä alkoi vankien kuolemanmarssi. Antautumisen vastaanottanut eversti Motoo Nakayama lupasi vangeille inhimillisen kohtelun.

## Marssi
Marssi alkoi Bataanin niemimaan eteläkärjestä Marivelesista ja sen päätepisteenä oli Camp O’Donnell, vankileiriksi muutettu entinen yhdysvaltalaisjoukkojen sotilastukikohta, joka sijaitsi San Fernandon lähellä. Matkan pituus oli 96 kilometriä. Valmiiksi heikkokuntoinen vankiosasto, joka käsitti 67&nbsp;000 filippiiniläistä, 11&nbsp;796 yhdysvaltalaista ja 1&nbsp;000 kiinalais-filippiiniläistä, joutui lukemattomien raakuuksien kohteeksi marssin aikana. Japanilaiset vangitsijat pahoinpitelivät, kiduttivat ja surmasivat vankejaan pienimmistäkin rikkeistä ja hankaluuksista, sekä usein myös mielivaltaisesti ilman näennäistä syytä. Vartijat pakottivat upseerit istumaan aurinkoon ilman suojaa tai vettä. Kaatuneen toverin auttaminen, muista jälkeen jääminen tai veden pyytäminen merkitsivät usein kuolemaa. Vajaan viikon kestäneen marssin aikana kuoli eri arvioiden mukaan 6&nbsp;000–18&nbsp;000 vankia. Leirillä kuoli vielä tuhansia lisää.

Japanilaisia avustivat värvätyt korealaissotilaat, joita japanilaiset eivät pitäneet taistelukuntoisina ja antoivat heille vain rintamantakaisia tehtäviä. Korealaiset kokivat tämän häpeällisenä ja purkivat turhautumisensa sotavankeihin.

Vastuussa ollut japanilaiskenraali Masaharu Honma joutui sotarikosoikeuteen sodan jälkeen. Hänet teloitettiin ampumalla 3. huhtikuuta 1946. Kenraali Honman ei tiedetä kuitenkaan antaneen käskyä tai muuten tietoisesti edistäneen vankien kaltoinkohtelua, mistä syystä tuomiota on pidetty esimerkkinä voittajan oikeudesta. Sotarikosoikeudenkäynnin järjestänyt amerikkalaiskenraali Douglas MacArthur oli katkera Honmalle sitä, että tämä oli voittanut hänet muutamissa taisteluissa.

## Katso myös
* Kuolemanmarssit

## Lähteet
* 

### Viitteet

## Aiheesta muualla
* Bataan Project: Bataan Death March
Pentti Hiiros

**Pentti Hiiros** (s. 28. joulukuuta 1949 Helsinki) on suomalainen entinen jääkiekkoilija. Hän edusti koko SM-sarja- ja SM-liigauransa ajan, vuosina 1969–1978, kotikaupunkinsa seuraa Jokereita. Myöhemmin 1980-luvulla Hiiros edusti vielä alemmilla sarjatasoilla forssalaista FPS:aa ja vantaalaista VaKia.

## Lähteet
*
Rapalje

**Rapalje** on hollantilainen yhtye, joka soittaa irlantilaista, skotlantilaista ja hollantilaista kansanmusiikkia. Rapalje esittää kappaleensa hollanniksi ja englanniksi.

Alkuperäiseen kokoonpanoon kuului Dieb, William ja Maceál. Myöhemmin yhyeeseen vakiintui neljäs jäsen David. Jokainen jäsen pukeutuu esiintyessään kilttiin. Rapaljen kappaleissa soitetaan muun muassa viulua, harmonikkaa, tinapilliä, bodhránia, huuliharppua sekä säkkipilliä.

## Albumit

* 1998: Into Folk
* 2000: Rakish Paddies
* 2001: Alesia
* 2004: ♠ (*Albumilla ei ole nimeä, vaan pata-symboli*)
* 2004: ♦ (*Albumilla ei ole nimeä, vaan ruutu-symboli*)
* 2007: Celtic Fire; LIVE-kokoelma
* 2008: Live DVD

## Lähteet

* Viralliset sivut
Neápoli

**Neapolis** () tai **Neápoli** () (”Uusi kaupunki”) voi viitata seuraaviin:

## Antiikin aikaisia kaupunkeja

* Neapolis, kaupunki Magna Graeciassa eli Suur-Kreikassa, nykyinen Napoli Italiassa
* Neapolis, kaupunki Kaariassa
* Neapolis, kaupunki Kyproksen saarella, nykyinen Limassol
* Neapolis, kaupunki Pallenen niemellä nykyisellä Chalkidikín niemimaalla
* Neapolis, kaupunki Propontisen Traakian alueella
* Neapolis, kaupunki Sardinian saarella Italiassa
* Neapolis, kaupunki Traakiassa, nykyinen Kavála
* Neapolis, Syrakusan kaupungin osa Sisiliassa
* Flavia Neapolis eli Sikem, kaupunki Palestiinassa, nykyinen Nablus
* Karyanda Neapolis eli Neapolis, kaupunki Kaariassa
* Maiuma (*Gazaion limen*, *Maiuma/Maioma Gazae*), myöhemmin Neapolis, kaupunki Palestiinassa, Gazan kaupungin satama

## Nykyisiä paikkoja
### Kreikassa

* Neápoli, Agrínion kunnan kunnallisyksikkö ja entinen kunta Aitolia-Akarnanian alueyksikössä Länsi-Kreikan alueella
* Neápoli, Ateenan kaupunginosa
* Neápoli, Voḯon kunnan kunnallisyksikkö ja entinen kunta Kozánin alueyksikössä Länsi-Makedonian alueella
* Neápoli, kaupunki Monemvasián kunnassa (ent. Voiéksen kunnan keskuspaikkakunta) Lakonian alueyksikössä Peloponnesoksen alueella
* Neápoli, Ágios Nikólaoksen kunnan kunnallisyksikkö ja entinen kunta Lasíthin alueyksikössä Kreetan alueella
* Neápoli, Neápoli-Sykiéksen kunnan kunnallisyksikkö ja entinen kunta Thessalonikin alueyksikössä Keski-Makedonian alueella

### Muualla

* Neapolis, kunnallishallinnoton alue (*unincorporated area*) Ohion osavaltiossa Yhdysvalloissa

## Muuta

* *[[Neapolis (albumi)|Neapolis]]*, rockyhtye Simple Mindsin albumi

## Lähteet
Kongressin kultamitali

**Congressional Gold Medal** eli **Kongressin kultamitali** on Yhdysvaltain korkein siviilikunniamerkki presidentin myöntämän Presidential Medal of Freedomin rinnalla. Saajan ei tarvitse olla Yhdysvaltain kansalainen.

Mitalin myöntämiseen vaaditaan kahden kolmasosan kannatus sekä alahuoneessa että senaatissa ennen kuin myöntävä komitea harkitsee mitalin myöntämistä.

Mitalin suunnittelee ja valmistaa Yhdysvaltain rahapaja, United States Mint. Jokainen mitali on kuva-aiheeltaan yksilöllinen. Mitalia ei ole tarkoitettu kannettavaksi vaatteissa.

## Kuvagalleria

Tiedosto:Rosa Parks Congressional Gold Medal 1999 obverse.jpg|Rosa Parksin vuonna 2000 saama mitali.
Tiedosto:2000 Pope John Paul II Congressional Gold Medal front.jpg|Paavi Johannes Paavali II:n vuoden 2000 mitali.
Tiedosto:Reagan Congressional Gold Medal.jpg|Ronald ja Nancy Reaganin vuoden 2002 mitali.
Tiedosto:2006 Norman Borlaug Congressional Gold Medal front.jpg|Norman Borlaugin vuoden 2006 mitali.


## Saajat

### 1700-luku

### 1800-luku

### 1900-luku
#### 1900-vuosikymmen

#### 1910-luku

#### 1920-luku

#### 1930-luku

#### 1940-luku

#### 1950-luku

#### 1960-luku

#### 1970-luku

#### 1980-luku

#### 1990-luku

### 2000-luku
#### 2000-vuosikymmen

#### 2010-luku

## Lähteet

## Aiheesta muualla
Ukki, mitä oli jenkka?

**Ukki, mitä oli jenkka?** on Eläkeläisten vuonna 2009 julkaistu EP-levy.

Kaikki kappaleet ovat humppahenkisiä versioita suomalaisten punkyhtyeiden kappaleista. Albumi nousi Suomen virallisen singlelistan sijalle 5.

## Kappaleet
# 
# 
# 
# 
# 
# 

## Lähteet
Saksan keisari

**Saksan keisari** () oli Saksan keisarikunnan valtionpäämies ja hallitsija. Saksan keisarikunnalla ehti olla kolme hallitsijaa sen olemassaolon 1871–1918 aikana.

Vilhelm I julistettiin keisariksi Versailles’n palatsissa Saksan-Ranskan sodan aikana 18. tammikuuta 1871. Pohjois-Saksan liiton parlamentin delegaatio oli kaksi päivää aikaisemmin virallisesti pyytänyt Vilhelmiä ottamaan vastaan keisarin tittelin. Julistustilaisuus pidettiin Versailles'n palatsin peilisalissa ja sen luki Otto von Bismarck. Tämän jälkeen Badenin suurherttua ja Vilhelmin vävy, Fredrik I, huusi "kauan eläköön hänen majesteettinsa keisari Vilhelm!"

Fredrik III oli Vilhelm I:n poika ja seurasi isäänsä valtaistuimelle. Hän oli jo tuolloin vakavasti sairas ja hänen valtakautensa kesti vain 99 päivää. Hän kuoli jo 15. kesäkuuta 1888. Tästä syystä vuotta 1888 kutsutaan Saksan historiassa kolmen keisarin vuodeksi.

Vilhelm II oli taas Fredrik III:n poika. Kun hänen isänsä ja isoisänsä olivat molemmat hallinneet samana vuonna Vilhelm II:n lisäksi, ruvettiin vuotta 1888 kutsumaan kolmen keisarin vuodeksi. Vilhelm II luopui kruunustaan 9. marraskuuta 1918 Saksan hävittyä ensimmäisen maailmansodan, jolloin keisarikunnasta tuli nopeasti tasavalta Friedrich Ebertin johdolla.

## Luettelo Saksan keisareista

## Lähteet

## Aiheesta muualla
Liedon Luja

**Liedon Luja** on Liedossa toimiva voimistelu- ja urheiluseura, joka on perustettu vuonna 1950. Lujan lajivalikoimaan kuuluvat muun muassa joukkuevoimistelu, hiihto, kuntoliikunta, ryhmätanssi ja yleisurheilu. Luja on lähes tuhannen hengen yleisseura (2010). Seuralla on vuonna 1964 hankittu seuratalo Lujala ja hiihtokeskus Metsäpirtti Ilmarisissa. 

Yleisurheilussa Markku Laine on seuraa edustaessaan voittanut 1 500 metrin SM-kultaa 1976 sekä edustanut Suomea useissa maaotteluissa 800 ja 1 500 metrin juoksuissa. Myös Montrealin olympiakisoissa Laine oli mukana karsiutuen 1 500 metrin alkuerissä.

## Kirjallisuutta
**Liedon Luja 10 vuotta* (1960)
*Blomqvist, Olavi: *Liedon Luja 25 vuotta 1950–1975* (1975)
*Tiekso, Jaakko: *Liedon Luja 1950–1990* (1990)
**Liedon Luja 1950–2000 : lujalainen* (2000)

## Lähteet
Pizarro

**Pizarro** on espanjankielinen sukunimi, joka on ollut muun muassa seuraavilla henkilöillä:

* Artur Pizarro (s. 1968), portugalilainen pianisti
* Claudio Pizarro (s. 1978), perulainen jalkapalloilija 
* David Pizarro (s. 1979), chileläinen jalkapalloilija
* Francisco Pizarro (1475–1541), espanjalainen konkistadori, Inkavaltion valloittaja
* Francisco Xavier de Luna Pizarro (1780–1855), perulainen pappi ja poliitikko, Perun presidentti 1822 ja 1833
* Guido Pizarro (s. 1990), argentiinalainen jalkapalloilija
* José Manuel Orrego Pizarro (1817-1891), chileläinen katolinen piispa
* Rodolfo Pizarro (s. 1994), meksikolainen jalkapalloilija
* Wardy Alfaro Pizarro (s. 1977), costaricalainen jalkapallomaalivahti.

## Muita merkityksiä

* 7968 Elst-Pizarro, asteroidi
* Pizarro (1895), Espanjan laivaston tykkivene
* Pizarro (L42), Espanjan laivaston maihinnousualus, alkujaan Yhdysvaltain sotalaiva *USS Harlan County* (LST-1196)
Diary of the Dead

**Diary of the Dead** on yhdysvaltalainen George A. Romeron ohjaama kauhuelokuva vuodelta 2007. Vaikka elokuva tuotettiin itsenäisesti, Dimension Films julkaisi sen elokuvateattereissa 15. helmikuuta 2008 ja The Weinstein Company ja Genius Entertainment julkaisivat DVD:n 20. toukokuuta 2008.

## Näyttelijöitä

## Lähteet

## Aiheesta muualla
* 
*
Rutherford

**Rutherford** voi tarkoittaa seuraavia:

## Henkilöitä

* Alexander C. Rutherford (1857&ndash;1941), kanadalainen poliitikko, Albertan pääministeri 1905&ndash;1910
* Ann Rutherford (1920–2012), kanadalais-yhdysvaltalainen näyttelijä
* Daniel Rutherford (1749–1819), skotlantilainen kemisti ja lääkäri, typen löytäjä
* Ernest Rutherford (1871–1937), uusiseelantilais-brittiläinen fyysikko, atomiytimen löytäjä, Nobelin kemianpalkinnon saaja
* Frank Rutherford (s. 1964), bahamalainen kolmiloikkaaja
* Greg Rutherford (s. 1986), englantilainen pituushyppääjä ja pikajuoksija
* Jim Rutherford (s. 1949), kanadalainen jääkiekkoilija.
* Joseph Franklin Rutherford (1869–1942), Vartiotorniseuran presidentti
* Kelly Rutherford (s. 1968), yhdysvaltalainen näyttelijä
* Margaret Rutherford (1892–1972), brittiläinen näyttelijä
* Mike Rutherford (s. 1950), englantilainen muusikko
* Walter Rutherford (1857–1913), skotlantilainen golfaaja

## Kuvitteellisia henkilöitä

* Shannon Rutherford, televisiosarjan *[[Lost]]* hahmo
* Rutherford, George Orwellin romaanin *[[Vuonna 1984]]* sivuhahmo

## Muita merkityksiä

* East Rutherford, hallintoalue New Jerseyssä, Yhdysvalloissa
* Rutherford Appleton Laboratory, tutkimuskeskus Chiltonissa, Englannissa
* 5311 Rutherford, päävyöhykkeen asteroidi.
Jenner

**Jenner** on muun muassa seuraavien henkilöiden sukunimi:

* Boone Jenner (s. 1993), kanadalainen jääkiekkoilija
* Brianne Jenner (s. 1991), kanadalainen jääkiekkoilija
* Brody Jenner (s. 1983), yhdysvaltalainen televisiotoimittaja
* Bruce Jenner (s. 1949), yhdysvaltalainen kymmenottelija ja olympiavoittaja
* Edward Jenner (1749–1823), englantilainen lääkäri, isorokkorokotuksen keksijä
* Kendall Jenner (s. 1995), yhdysvaltalainen malli ja televisioesiintyjä
* Kris Jenner (s. 1955), yhdysvaltalainen televisioesiintyjä
* Kylie Jenner (s. 1997), yhdysvaltalainen televisiopersoona, seurapiirihenkilö ja malli
* Sue Jenner (s. 1960), brittiläinen uimari.

## Nimen muita merkityksiä
* 5168 Jenner, päävyöhykkeen asteroidi
Syöksysukeltaja

**Syöksysukeltaja** on lintulaji, jonka elintapoihin kuuluu saalistaminen syöksymällä lennosta pinnan lähellä uiskentelevan kalan kimppuun. Syöksysukeltajat eivät ole taksonominen ryhmä, vaan syöksysukeltaminen on hyvin monen toisilleen kaukaista sukua olevan lintulajin tapa käyttäytyä.

Esimerkiksi sääksi eli kalasääski (*Pandion haliaetus*) voi lentää veden yläpuolella, syöksyä pinnan lähellä uiskentelevan kalan kimppuun ja nousta heti yläilmoihin. Sääksi voi lentää pitkiä matkoja kantaen kalaa mukanaan ja viedä sen pesäänsä korkean puun, esimerkiksi männyn latvaan. Nämä lintulajit eivät juurikaan ui.

## Syöksysukeltajia
* Kalatiira (*Sterna hirundo*)
* Kuningaskalastaja (*Alcedo atthis*)
* Ruskopelikaani (*Pelecanus occidentalis*)
* Suula (*Morus bassanus*)
* Sääksi eli kalasääski (*Pandion haliaetus*)
Siks oon mä suruinen

**Siks oon mä suruinen** on Toivo Kärjen Syvärin rintamalla säveltämä ja Kerttu Mustosen sanoittama tango. Sen levytti ensimmäisenä Olavi Virta Isku-levylle maaliskuussa 1944. Kyseessä on yksi Kärjen tunnetuimmista sävellyksistä, ja se on antanut nimensä Maarit Niiniluodon Toivo Kärki -elämäkerralle. Kappaleen nimi voi esiintyä myös muodossa ”Siks’ oon mä suruinen”.  

Runoilija Joel Rundt käänsi kappaleen tekstin ruotsiksi jo vuonna 1945 nimellä "Nu går jag sorgsen här", mutta ensimmäinen ruotsinkielinen versio levytettiin vasta vuonna 2009 . Pohjoismaissa suurta suosiota 1950- ja 1960-luvuilla saavuttanut Umberto Marcato levytti kappaleen omana italiankielisenä käännöksenään nimellä "Domani" vuonna 1964. Näiden lisäksi kappaleesta on tehty yksi saksan- ja kolme englanninkielistä levytystä.

## Levytyksiä
* Olavi Virta (1944)
* Eero Väre (1945)
* Marit ja Mikot (1971)
* Malando orkestereineen (1973)
* Black & White (1974)
* Pasi Kaunisto (1974)
* Irja Kuusela (1974)
* Taisto Tammi (1974)
* Ragni Malmstén (1975)
* Erkki Junkkarinen (1977)
* Kai Hyttinen (1978)
* Francis Goya (1979)
* Bamperos (1981)
* Jörgen Petersen (1981)
* Katri Helena (1982)
* Markku Aro (1982)
* Henry Theel (1983)
* Järvenpään Mieslaulajat (1984)
* Kalevi Nyqvist yhtyeineen (1984)
* Umberto Marcato (1987)
* Finnairin Laulajat (1988)
* Eino Grön (1989)
* Arja Koriseva (1989)
* Karoly Garam (1990)
* Outi Mäki (1990)
* Harri Saksala (1990)
* Tuikut (1990)
* Kirka (1992)
* Keskustelumusiikkiorkesteri (1992)
* Elina Nurmoranta (1994)
* Markus Allan (1997)
* Jorma Hynninen (2000)
* Anniina Mattila (2009)
* Saija Varjus (2010)
* Johanna Debreczeni ja Martin Alvarado (2011)
*Jukka Perko ja Iiro Rantala (2015)
*Jukka Orma (2021)

## Lähteet

## Aiheesta muualla
* Suomen Äänitearkisto
Nokia N79

**Nokia N79** on suomalaisen matkapuhelinyhtiö Nokian valmistama älypuhelin.

## Käyttöjärjestelmä ja ohjelmisto
Puhelimen käyttöjärjestelmä on Symbian OS. GPS-vastaanotinta hyödyntävä Nokia Kartat -navigointisovellus sisältää ääniohjauksen. Laitteeseen voi ladata muitakin karttasovelluksia kuten Google Maps. Laitteessa on Internet-selain syötteiden tuella, musiikki- ja videosoitin sekä pelejä. Siihen voi ladata verkosta lisää Symbian-sovelluksia. Valikot osaavat hyödyntää *NaviWheel*-toimintoa, toisin sanoen liikkuminen valikoissa on mahdollista liu'uttamalla sormenpäätä navi-näppäimen reunoja pitkin.

## Tekniikka
Puhelimen prosessori on 369 MHz:n ARM 11, keskusmuistia on 128 megatavua, sisäinen flash-muisti on kooltaan 83 megatavua. Puhelimen microSD-korttipaikka tukee enintään kahdeksan gigatavun kokoisia kortteja. Näyttö on 2,4 tuumainen 320 x 240 pikselin LCD. Näyttö toimii vaaka- ja pystyasennossa, asennontunnistin huolehtii kääntämisestä automaattisesti. Puhelimen automaattitarkenteinen kamera (Carl Zeiss Tessar) on varustettu linssinsuojuksella ja kuvausvalolla. Sen tarkkuus on viisi megapikseliä ja videon laatu on 640x480@30 fps. Sisäänrakennetussa GPS-vastaanottimessa on A-GPS- ja geotagging-tuki. Laitteen BL-6F akku on kapasiteetiltaan 1200 mAh, laturin liitin on perinteinen Nokian pienempi plugi. Laitteessa on sekä FM-radiovastaanotin että FM-lähetin äänen siirtämiseksi auto- tai kotistereoihin.

## Lähteet

## Aiheesta muualla
* Käyttöohjeet 
* Nokia N79 - Tuki
Neápoli (Lakonia)

**Neápoli** (; myös *Neápoli Voión*, Νεάπολη Βοιών) eli **Vátika** (Βάτικα) on Kreikan kaupunki, joka kuuluu Monemvasián kuntaan, Lakonian alueyksikköön ja Peloponnesoksen alueeseen. Se kuului aiemmin Voiéksen kuntaan ja vuodesta 2011 lähtien Monemvasián kunnan Voiéksen kunnallisyksikköön. Kaupungin väkiluku on 3&nbsp;090 (vuonna 2011).

Neápoli sijaitsee Maléan niemimaalla Lakonianlahteen kuuluvan pienemmän Neápolinlahden rannalla. Kaupunkia kutsutaan usein nimellä Neápoli Voión, "Voiéksen Neápoli", erotukseksi muista Kreikan samannimisistä kaupungeista. Kaupunki muodostaa laajemman kaupunkiyhdyskunnan (Δημοτική Κοινότητα Νεαπόλεως, *Dimotikí Koinótita Neapóleos*), johon kuuluu myös Paradeísin kylä. Koko kaupunkiyhdyskunnan väkiluku on 3 130. Neápoli oli lakkautetun Voiéksen kunnan kuntakeskus.

Neápolista on matkaa Lakonian alueyksikön pääkaupunkiin Spártiin 137 kilometriä ja Kreikan pääkaupunkiin Ateenaan 360 km. Neápolista kulkee laivoja muun muassa Ateenan kupeessa sijaitsevaan Pireukseen, Kytheran saarelle, Gýtheioon sekä Elafónisoksen saarelle.

Kaupungin nähtävyyksiin lukeutuu Neápoli Voiónin arkeologinen museo.

## Väkiluvun kehitys

## Lähteet

## Aiheesta muualla

* Neápoli. TheGreekTravel.com.
Raatajat rahanalaiset

**Raatajat rahanalaiset** eli **Kaski** on kaskenpolttoa kuvaava Eero Järnefeltin ulkoilmamaalaus vuodelta 1893. Se ostettiin jo valmistumisvuonnaan Suomen Taideyhdistyksen kokoelmiin eli se kuuluu nykyään  Kansallisgallerian kokoelmiin.

## Maalauksen historia
Järnefelt vietti perheensä kanssa kesän 1893 Onkiveden rannalla, Väisälänmäen kylän Rannan Puurulan suuressa talossa. Maalauksen malleina olikin talon väkeä ja naapureita.


Tiedosto:Eero Järnefelt - Johanna Kokkonen.jpg|Kuva 14-vuotiaasta Johanna Kokkosesta
Tiedosto:Eero Järnefelt - Kaski, drawing.jpg|Luonnos miehestä


Syntyaikanaan maalaus oli ajankohtainen. Suomessa oli koettu nälänhätää, koska vuodet 1892–1893 olivat olleet katovuosia. Ruoan eteen jouduttiin tekemään töitä entistä ankarammin. Kaskiviljely oli tuolloin vielä yleinen viljelymenetelmä Pohjois-Savossa, missä maalauspaikka Lapinlahden Väisälänmäki sijaitsee. Järnefelt maalasi teoksen ulkoilmamaalauksen tapaan paikan päällä, mutta käytti apunaan myös sieltä ottamaansa valokuvaa kaskitöissä olevasta tytöstä. Pienen tytön mallina oli Johanna Kokkonen, joka työskenteli piikana talossa. Järnefelt kuvasi hänet hieman resuisempana kuin miltä hän valokuvan perusteella todellisuudessa näytti. Järnefelt lisäsi tytön kasvoille nokea ja muutti hiukset hapsottavammiksi. Lisäksi maalauksessa tytön vatsa on nälän ja pettuleivän turvottama, vaikka Kokkosella näin ei ollut.

## Maalauksen sisältö ja tulkinnat
Maalauksen keskeinen hahmo on etualan vaaleatukkainen tyttö, jonka katse suuntautuu katsojaan. Tytön vieressä on tuohivirsuihin, hattuun ja risaisiin vaatteisiin pukeutunut mies ja taustalla muuta palvelusväkeä. Kaski on korkealla mäellä. Siniset vaarat siintävät taustalla, mutta maalauksen kuvakulma ei näytä näkymää ylhäältä alas, kuten joskus isänmaallisissa Kolin maisemissa.

Kuvan surulliselta ja avuttomalta näyttävään tyttöön on helppo samaistua. Kaskeamista tuntemattomat ovat tulkinneet maalausta monin tavoin. Sen on nähty kuvaavan muun muassa tulipalon jälkeistä kodittomuutta tai lasta pommitusten ja poltetun kylän raunioilla.

*Raatajat rahanalaiset* on nähty tolstoilaisena ja yhteiskunnallisesti kantaa ottavana maalauksena, joka kuvaa työväestön osan kovuutta. Realistinen maalaus on yhdistetty yhteiskunnan uudistamiseen ja Ilja Repinin voimakkaiden maalausten työtätekevään kansaan aikana, jolloin suomalainen älymystö taisteli Venäjästä vapautumisen puolesta. Maalausta on pidetty myös uskonnollisena teoksena, koska savu muodostaa pyhimyskehän etualan tytön pään ympärille. Maalaus on sävyltään ainutlaatuinen Järnefeltin tuotannossa. Hän teki kansankuvauksia myöhemminkin, mutta niissä oli humoristinen laatukuvamainen tunnelma.

Maalaus on saanut nimensä Kalevalan säkeistä "tuop' on piika pikkarainen, raataja rahanalainen". Säe painottaa kaskeajien olevan palkollisia, joille palkka maksettiin viljana. He jäivät palkatta, jos kato vei viljan. *Raataja* tarkoitti savolaismurteissa kaskiviljelijää.

## Lähteet

## Aiheesta muualla

*Raatajat rahanalaiset, Suomen Kansallisgalleria
* Jukka Parkkinen: Raatajat Väisälänmäellä.
* Google Art Project: Raatajat rahanalaiset kuvattuna gigapixel-menetelmällä
Tunturi Ralli

**Tunturi Ralli** on turkulaisen Tunturipyörän vuonna 1972 markkinoille tuoma poikien polkupyörä, niin sanottu *[[rodeopyörä]]*, jota valmistettiin vain lyhyen aikaa. Värit olivat keltainen tai oranssin punainen. Vaihteina oli Sturmey Archer kolmella vaihteella, ja rungossa muovikonsolissa laatikkovaihtaja kuten sen ajan choppereissa. Taka- ja etupyörä olivat 20-tuumaiset ja rumpujarruilla varustetut. Etuhaarukka ja korotetut ohjaustangot olivat samanlaiset kuin saksalaisessa Bonanza-pyörässä: kromiset koristejouset ja erilliset vasen ja oikea ohjaustanko. Pyörässä on musta pitkä ”banaanisatula”, jossa on korkea kromattu takakaari (”jappirauta”) ja siinä pehmustettu selkänoja.

## Lähteet
Apple A4

**Apple A4** on Applen suunnittelema järjestelmäpiiri (SoC), jota valmistaa Samsung. Prosessoria käytetään Applen iPad-taulutietokoneessa, iPhone 4 -puhelimessa ja iPod touch -musiikkisoittimessa.

Apple A4 pohjautuu ARM-arkkitehtuuriin, ja se sisältää yhden gigahertsin kellotaajuudella toimivan Cortex-A8-suoritinpiirin sekä PowerVR SGX 535 -näytönohjainpiirin.

A4 julkistettiin 27. tammikuuta 2010 Applen kutsutilaisuudessa San Franciscossa.

## Mikroarkkitehtuuri
Suoritin käyttää Cortex-A8-arkkitehtuuria.

## Lähteet
Atlantinsampi

**Atlantinsampi**, aiemmin **sinisampi** (*Acipenser oxyrinchus*) on ensisijaisesti pohjoisamerikkalainen sampilaji, joka on aikoinaan elänyt alkuperäisenä myös Itämeressä. Atlantinsampi on jopa kymmenien vuosien ikään elävä, hyvin suurikokoiseksi kasvava vaelluskala, joka nousee merestä jokien alaosiin kutemaan.

Lajin hävittyä Euroopasta 1900-luvun lopussa on Amerikasta siirrettyä atlantisampea alettu viljellä ja istuttaa uudelleen Itämeren vesistöihin.  

## Levinneisyys ja alalajit

Pohjois-Amerikassa atlantinsammesta erotetaan kaksi alalajia:

**Acipenser oxyrinchus oxyrinchus*, nimialalaji, joka elää Atlantin rannikolla ja siihen laskevissa joissa. Alkuperäinen alue ulottuu Labradorin niemimaalta Floridaan. Alalaji on taantunut, mutta Yhdysvalloissa lisääntyviä kantoja on jäljellä ainakin 14 joessa Georgiasta pohjoiseen ja lisäksi useissa Kanadan joissa.

* *Acipenser oxyrinchus desotoi*, joka elää Yhdysvalloissa Meksikonlahden rannikolla ja siihen laskevissa vesissä Mississippin suiston ja Floridan välillä yhteensä 1500 km:n rannikkokaistalla sekä Väli-Amerikan ja Etelä-Amerikan pohjoisosien vesistöissä.

### Atlantinsampi Itämeressä ja Suomessa

Suomessa ja muualla Itämeren alueella aiemmin eläneen mutta 1900-luvulla hävinneen sammen oletettiin pitkään edustavan eurooppalaista sampilajia *[[Acipenser sturio]]* (sampi eli euroopansampi), jota yhä tavataan Länsi-Ranskan Gironden alueella.  2000-luvun alussa kuitenkin havaittiin, että Itämeressä viime kädessä elänyt sampilaji olikin atlantinsampi. Tämän takia Pohjois-Saksassa jo aloitetun sammen palautusistutushankkeen kohdelajiksi vaihdettiin euroopansammen sijaan atlantinsampi. Istutuksia on tehty myös Puolassa ja Liettuassa.

Arkeologisten löytöjen sammenjätteiden ja DNA-tutkimusten mukaan Itämeressä on silti alun perin viime jääkauden jälkeen esiintynyt endeeminen eurooppalainen euroopansampi *A. sturio*, jonka amerikkalaislähtöinen atlantinsampi olisi sitten syrjäyttänyt. Viimeinen havainto luonnonvaraisesta (atlantin)sammesta Suomessa on 1930-luvulta. Suomen suurin kala ylipäätään oli 177-kiloinen sampi, joka pyydystettiin Karjalankannaksen rannoilta vuonna 1934. Nyky-Suomen alueen suurin sampi puolestaan saatiin        Kokemäenjoesta vuonna 1914, ja se painoi 152 kiloa. Laatokan viimeinen luotettava havainto on vuodelta 1984 ja Itämeren viimeinen Virosta vuodelta 1996.

Viime vuosina on tämän jälkeen aloitetuista pohjoisamerikkalaisten atlantinsampien istutuksista peräisin olevia kaloja taas satunnaisesti saatu Suomen rannikkovesistä. Kalan nimi vaihdettiin 2023 sinisammesta atlantinsammeksi.

## Kalastus
Sampi on ollut arvostettu kala ja sen kalastus oli voimakasta Pohjois-Amerikassa varsinkin 1800-1900-lukujen taitteessa. Kalastuksen lisäksi varsinkin kutuympäristöjen taantuminen on vaikuttanut kantojen jatkuvaan vähenemiseen. Yhdysvalloissa atlantinsammen kalastus on ollut kokonaan kielletty vuodesta 1997, mutta Kanadassa sitä on vielä pyydetty säädellysti Saint Lawrence-joesta Quebecissä ja Saint John-joesta New Brunswickissa.

## Lähteet
Live at Last (Enchantin albumi)

**Live at Last** on yhdysvaltalaisen progressiivisen rockyhtyeen Enchantin ensimmäinen livealbumi. Albumi on taltioitu vuonna 2004 Oaklandissa soitetusta konsertista. Live at Last julkaistiin sekä CD-levynä, joka sisältää pelkän konsertin, että DVD:nä, joka sisältää konsertin ja muuta materiaalia, kuten haastatteluja.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
*Ted Leonard – laulu
*Douglas Ott – kitara
*Bill Jenkins – kosketinsoittimet
*Ed Platt – basso
*Sean Flanegan – rummut

## Lähteet
*
*
Kuningatar Blanka

**Kuningatar Blanka** on Albert Edelfeltin historiamaalaus vuodelta 1877. Edelfeltille se merkitsi taiteellista läpimurtoa Pariisin salongissa.

Maalauksen aihe perustuu Zacharias Topeliuksen satuun ”Blankan ratsastaja” *[[Lukemisia lapsille]]* -kirjassa. Sadussa kuningatar Blanka Namurilainen laulaa pojalleen prinssi Haakonille pojan tulevasta morsiamesta. Blanka oli 1300-luvulla elänyt Maunu Eerikinpojan puoliso ja Ruotsin sekä Norjan kuningatar.

Maalauksen malleina olivat nuori elsassilaisnainen ja vaalea italialaispoika. Edelfelt oli opiskellut historiamaalausta Antwerpenissä. Hän vaihtoi opiskelupaikkansa Pariisiin, mutta jatkoi Kuningatar Blankan maalaamista ja tutki Clunyn luostarimuseossa aiheeseen sopivia huonekaluja, tekstiilejä ja pukuja. Muita Edelfeltin historiamaalauksia ovat *[[Kaarle-herttua herjaa Klaus Flemingin ruumista]]* (1877), *[[Poltettu kylä]]* (1879) ja *[[Porilaisten marssi (maalaus)|Porilaisten marssi]]* (1900).

Teos oli esillä Pariisin salongissa sen valmistumisvuonna 1877, ja se jäljennettiin moniin ranskalaisiin taidejulkaisuihin.
Suositusta teoksesta on tehty niin kanavatyömalleja kuin seinälautasia.

## Lähteet

## Kirjallisuutta
* 

## Aiheesta muualla
* Kuningatar Blanka Valtion taidemuseon verkkosivuilla
** Kuningatar Blanka, kasvotutkielma, 1876-1877 tussi ja lyijykynä Valtion taidemuseon verkkosivuilla
Acid rock

**Acid rock** eli *happo-rock* on rockmusiikin erityisesti 1960-luvun jälkipuoliskolla suosiossa ollut tyylilaji. Acid rock -nimeä käytetään usein kuvaamaan psykedeelisen rockin esittäjien musiikkia, jossa tyypillisiä olivat pitkät soolot, sekä suuri improvisointi, erityisesti live-esityksissä. 

Acid rockin nimi tulee LSD-huumeesta, jonka slanginimitys on *acid*, eli *happo*. LSD ja acid rock olivat hyvin suosittuja muun muassa hippien keskuudessa ja esimerkiksi tunnettu vuoden 1969 Woodstockin musiikkifestivaali sisälsi monia acid rock -yhtyeitä. 

Kirjailija ja toimittaja Tom Wolfe kuvasi muun muassa Grateful Deadin, Iron Butterflyn, Big Brother & The Holding Companyn sekä sen laulajan Janis Joplinin, Creamin, Blue Cheerin, Country Joe and the Fishin, Moby Grapen, The Jimi Hendrix Experiencen, The Doorsin, Jefferson Airplanen sekä varhaisen Pink Floydin musiikkia termillä *happorock*. 

## Lähteet
Dodge the Dodo

**Dodge the Dodo** on Esbjörn Svenssonin jazz-sävellys. Kappale löytyy Svenssonin Esbjörn Svensson Trion E.S.T. Live -äänitteeltä, jolla on tämän kappaleen livetaltiointi Sveitsin Montreux'stä vuodelta 1999.

Dodge the Dodo on yhtyeen alkuaikojen suosittu läpimurtohitti, jossa heijastuvat nyky-jazzin saralla arvostetun Esbjörn Svensson Trion kyky sekä raflaavaan funk-vaikutteiseen, jopa popahtavaan grooveen että säveltaiteelliseen syvyyteen modernin jazzin alalla. Äänitteellä esiintyvät Esbjörn Svensson pianossa, Dan Berglund kontrabassossa ja Magnus Öström rummuissa.

Kappaleen on esittänyt ja levyttänyt myös Ulf Wakenius radio.string.quartet.vienna-kvartetin kanssa sekä Esbjörn Svensson Pat Methenyn ja Schleswig-Holstein Kamariorkesterin kanssa.

## Lähteet
Ubit

**Ubit** () olivat germaaniheimo, joka asui Reinin itäpuolella. He liittoutuivat Caesarin kanssa, kun tämä ylitti Reinin 55 eaa. Caesar kukisti eburonit Reinin 53 eaa. ja hieman myöhemmin Marcus Vipsanius Agrippa antoi orjuutettujen eburonien maat ubeille. Agrippa siirsi ubit Reinin länsirannalle 38 eaa. ja antoi heidän perustaa sinne pääkaupunkinsa Oppidum Ubiorumin, josta tuli sittemmin Colonia Agrippinensis eli nykyinen Köln. Ubit sulautuivat vähitellen Rooman valtakunnan valtaväestöön.

## Lähteet
* Castrén, Paavo ja Pietilä-Castrén, Leena: Antiikin käsikirja. Otava 2000. 
* Kari, Risto: Historian ABC 6 – Kaikkien aikojen valtiot. Tammi 2001. 

### Viitteet
Leikkiviä poikia rannalla

**Leikkiviä poikia rannalla** (myös: *Kolme lasta veden äärellä*) on Albert Edelfeltin maalaus vuodelta 1884. Haikossa maalattu teos kuuluu hänen tunnetuimpiin töihinsä. Maalaus kuvaa kesäistä näkymää, jossa kolme poikaa uittaa kaarnavenettä meren rannalla. Taustalla näkyy rahtialuksia, kaupungin kattoja ja savupiippuja.

Pariisin vaikutteet olivat nostaneet ulkoilmamaalauksen sekä ohikiitävien hetkien ja tunnelmien kuvaamisen tärkeälle sijalle. Myös Edelfelt pyrki ihanteellisten historiamaalausten sankareista arkisempiin aiheisiin ja aistivaikutelmiin, kuten valo ja sen heijastukset vedessä tässä maalauksessa. Edelfelt tutki valon heijastuksia monissa luonnoksissa. Hän palkkasi malleiksi kaksi haikkolaispoikaa. Paidattomien poikien mallina on ollut sama poika. 


Albert Edelfelt - Study for the Boys Playing on the Shore (Boys Paying on the Shore, Study) - A II 1515 - Finnish National Gallery.jpg|Maalauksen luonnos, 40 × 33 cm, öljy kankaalle 1884
Albert Edelfelt - Open Sea off Haikko, study for Boys Playing on the Shore - A III 1997 - Finnish National Gallery.jpg|Taustamaiseman luonnos, 22,5 × 30 cm, öljy kankaalle 1884
Albert Edelfelt - Sketch for ´Boys Playing on the Shore - A III 1996 - Nationalmuseum.jpg|Maalauksen luonnos, 23 × 30 cm, öljy kankaalle 1884


## Omistushistoria
Pariisilainen taidekauppias Georges Petit myi heinäkuussa 1885 maalauksen kreivi Vladimir Šeremetjoville, mutta varsinainen ostaja oli keisarinna Maria Fjodorovna. Edelfelt peräsi rahojaan taidekauppiaalta kirjeellä, jonka säveltäjä, keräilijä Juhani Komulainen löysi pariisilaiselta huutokauppakamarilta.

Maalauksen osti helsinkiläinen taidekauppias W. Sjöberg vuonna 1930 Leningradista Anitškovin palatsin myyntiin pannusta kokoelmasta. Sjöbergiltä maalaus siirtyi Ateneumin kokoelmiin.

## Lähteet

## Kirjallisuutta
* 

## Aiheesta muualla
*Teos Valtion taidemuseon sivuilla
Jean-Baptiste Barrière (1958–)

**Jean-Baptiste Barrière** (s. 1958) on ranskalainen säveltäjä ja multimediataiteilija. Hänen tuotantonsa perustuu pääasiassa tietokonemusiikkiin. Barrière toimi vuosina 1984–1997 johtotehtävissä pariisilaisessa IRCAM-instituutissa, sekä opetti tietokonesävellystä Sibelius-Akatemiassa lukuvuonna 1997–1998. Barrière on opiskellut musiikin lisäksi muun muassa filosofiaa ja taidehistoriaa. Hän oli naimisissa suomalaisen säveltäjän Kaija Saariahon kanssa tämän kuolemaan saakka 2023.

## Lähteet
Jääkiekon 2. divisioonan maailmanmestaruuskilpailut 2007

**Jääkiekon 2. divisioonan maailmanmestaruuskilpailut 2007** pelattiin Kroatiassa (lohko A) ja Etelä-Koreassa (lohko B).

## Lohko A

## Lohko B

## Lopulliset sijoitukset

## Lähteet
* IIHF: A-lohkon tulokset 
* IIHF: B-lohkon tulokset
Turvaistuin

**Turvaistuin** on lapsen turvalaite autossa matkustamiseen. Suomessa tieliikennelaki määrää lasten turvalaitteiden käytöstä, ja turvalaitteen käyttö onkin tärkeää, sillä onnettomuustilanteessa autossa irrallaan matkustavalla lapsella on monta kertaa suurempi riski kuolla tai loukkaantua kuin turvalaitteessa matkustavalla.

Ensimmäisen turvaistuimen kehitti ruotsalainen lääkäri Bertil Aldman vuonna 1964.

Turvalaitteita on monenlaisia riippuen lapsen iästä ja koosta. Turvaistuimella tarkoitetaan usein mitä tahansa turvalaitetta, mutta tarkempana käsitteenä turvaistuin tarkoittaa noin yhdeksän kuukauden – neljän vuoden ikäiselle lapselle tarkoitettua turvalaitetta, joka on kiinnitetty autoon joko auton turvavöillä tai ISOFIX-kiinnikkeillä. 

Lapsi kiinnitetään turvaistuimeen istuimen omilla valjailla. Kiinnitystapa on yleisimmin viisipisteturvavyö. Turvaistuin voidaan asentaa joko selkä menosuuntaan, kasvot menosuuntaan tai molempiin suuntiin riippuen mallista. Suomessa myytävissä turvaistuimissa tulee olla e-hyväksymismerkintä, joka kertoo niiden täyttävän tietyt turvaistuimille asetetut kriteerit. Onnettomuudessa ollut turvaistuin ei anna lapselle enää kunnolla suojaa, joten kolarin jälkeen tulee hankkia uusi turvaistuin, vaikka vanha päällisin puolin näyttäisikin vielä ehjältä. Turvaistuimet menettävät myös vanhetessaan turvallisuuttaan materiaalien menettäessä ominaisuuksiaan, ja turvaistuimien maksimi-iäksi onkin annettu noin viisi vuotta.

## Lähteet

## Aiheesta muualla

*Lapsimatkustaa.fi
Aberdarevuoristo

**Aberdarevuoristo** on noin 160 kilometriä pitkä ylänköalueen vuorijono Keniassa Nairobin pohjoispuolella, hieman päiväntasaajasta etelään. Vuoristo on osa Itä-Afrikan hautavajoaman itäistä haaraa. Vuoriston korkeimpia huippuja ovat Oldoinyo Lesatima (Mount Satima) (3&nbsp;999 m) ja Ilkinangop (3&nbsp;906&nbsp;m). Vuoriston länsirinne kuuluu Nyandaruan piirikuntaan ja itärinne pääosin Nyerin piirikuntaan ja Murangan piirikuntaan.

## Metsät ja luonto
Vuoristo on ollut metsän peitossa, mutta vuonna 2002 tehdyn ilmakuvaseurannan perusteella seudulla on havaittu mittavia laittomia metsänhakkuita. Ainakin 61 neliökilometrin alalta ikivanhaa metsä ja muita puita on kaadettu muun muassa puuhiilen tuottamiseksi. Vuoriston eteläosissa on paikoin jopa 80 prosenttia metsästä hakattu luvattomasti. Metsää on raivattu myös asutukselle, karjan laidunmaaksi sekä viljelyksille. Kuvista paikallistettiin esimerkiksi useita pieniä marihuanaviljelmiä. Sittemmin suojelumääräyksillä ja aitaamalla suojelualue lähes 400 kilometrin pituisella sähköaidalla elokuuhun 2009 mennessä, saatiin vuosina 2005–2010 villieläimet pysymään paremmin suojelualueella ja metsäpinta-ala kasvuun (+20,6&nbsp;%).

Vuorten yläosat noin 2&nbsp;000 metristä 3&nbsp;999 metriin kuuluvat Aberdaren kansallispuistoon. Kansallispuiston alueelta on tunnistettu yli 700 kasvilajia ja useita uhanalaisia eläinlajeja.

## Vesistöjen valuma-alue
Aberdare on tärkeä osa useiden Kenian vesistöjen valuma-alueesta. Vuoristosta saadaan vettä Sasumuan ja Ndkainin tekojärvet, joilla täytetään pääosa Nairobin vesitarpeesta. Kenian suurin joki Tana saa alkunsa Aberdaren vuoristosta. Joen valuma-alue 126&nbsp;927 km2 vastaa lähes 21 prosenttia Kenian pinta-alasta, sekä Naivasha-järveen laskeva Malewajoki. Tanajoessa on useita 1960–1990-luvulla rakennettuja vesivoimaloita, joilla tuotetaan 55 prosenttia Kenian vesivoimasta.

## Viljely
Etenkin alempana Aberdarevuoriston itärinteillä tuotetaan kenialaista teetä (muun muassa Kiambun piirikunnan Thikan teealue, Murang’an ja Nyerin piirikunnat). Erään näkemyksen mukaan seudun tumma, vulkaaninen maaperä ja ikivanhat metsät antavat arominsa siellä tuotetulle mustalle teelle.

## Lähteet

## Aiheesta muualla
Afrikkalainen sikarutto

**Afrikkalainen sikarutto** on afrikkalaisen sikaruttoviruksen aiheuttama verenvuotokuumetauti sioissa, villisioissa, mini- ja mikrosioissa ja niiden sukulaisissa kuten pahkasioissa ja pensselisioissa. Tällä hetkellä tautiin ei ole olemassa rokotetta tai hoitokeinoja. Taudilla esiintyy neljä erilaista muotoa, jotka voidaan jakaa erittäin äkilliseen, akuuttiin, puoliäkilliseen tai krooniseen muotoon. Kuolleisuus vaihtelee eri tautimuotojen välillä. Afrikkalainen sikarutto ei tartu ihmiseen, mutta ihminen voi kantaa taudinaiheuttajaa. Afrikkalainen sikarutto luokitellaan helposti leviäväksi eläintaudiksi.

## Virus
Afrikkalainen sikaruttovirus (*African swine fever virus* ASFV) luokitellaan Asfarviridae-heimoon ja Asfivirusten sukuun. Tällä hetkellä ASFV on suvun ainoa tunnettu jäsen. ASFV on suurikokoinen vaipallinen kaksijuosteisesta DNA:sta koostuva virus. Sen genomin koko vaihtelee 170-193 kiloemäsparin (kbp) välillä.

## Taudin leviäminen

### Leviämistavat
Afrikkalainen sikaruttovirus leviää sikojen välillä joko suorasti tai epäsuorasti sairastuneista yksilöistä terveisiin. Suorassa tartuntatavassa virus tarttuu sikojen hengitysteiden, suun ja eritteiden kautta sairastuneista yksilöistä terveisiin. Epäsuorassa tavassa virus voi levitä terveisiin yksilöihin mm. sairastuneen eläimen lihan, lihatuotteiden tai -jätteiden välityksellä. Virus voi myös levitä viruksen saastuttamien välineiden, rehun, eläinkuljetusautojen, elintarvikkeiden tai vaatetuksen välityksellä. *[[Ornithodoros]]* -suvun punkit näyttävät pystyvän levittämään afrikkalaista sikaruttovirusta.

### Maantieteellinen levinneisyys
Afrikkalaista sikaruttoa on esiintynyt aluksi vain Saharan eteläpuolisessa Afrikassa, mutta 1950-luvun lopulta se on levinnyt ajoittain myös Eurooppaan. Se on saatu hävitettyä Pyreneiden niemimaalta, mutta sitä tavataan edelleen Sardiniassa. 1970-luvulla tautia tavattiin Keski- ja Etelä-Amerikassa. Afrikkalainen sikarutto levisi Kaukasuksen alueelle vuonna 2007, eikä sitä sen jälkeen ole saatu alueella hallintaan. Tauti on jatkanut leviämistään Venäjällä, ja vuonna 2014 afrikkalainen sikarutto levisi Suomen lähialueilla Puolassa, Liettuassa, Latviassa ja Virossa. Virossa tauti todettiin ensimmäisen kerran syyskuussa 2014. 2019 tauti saapui Kiinaan, joka on maailman suurin sianlihan tuottaja. Tautia löydettiin syyskuussa 2023 Fagerstan lähistöltä Keski-Ruotsista.

## Rokotteen kehittäminen
Afrikkalaiseen sikaruttoon on yritetty kehittää rokotetta, mutta toistaiseksi siinä ei ole onnistuttu.

## Katso myös
*Klassinen sikarutto (CSF)

## Lähteet

## Aiheesta muualla

*Laji.fi: African swine fever virus
* African swine fever OIE:n esite 
*African swine fever Euroopan elintarviketurvallisuusviraston verkkosivuilla 
*Afrikkalainen sikarutto Ruokaviraston verkkosivuilla 
*National Center for Biotechnology Information (NCBI): African swine fever virus, taxonomy
Jääkiekon 2. divisioonan maailmanmestaruuskilpailut 2002

**Jääkiekon 2. divisioonan maailmanmestaruuskilpailut 2002** pelattiin Etelä-Afrikassa (lohko A) ja Jugoslaviassa (lohko B).

## Lohko A

## Lohko B

## Lopulliset sijoitukset

## Lähteet
* A-lohkon turnaus IIHF:n sivuilla 
* B-lohkon turnaus IIHF:n sivuilla
Miloš Teodosić

**Miloš Teodosić** (, s. 19. maaliskuuta 1987 Valjevo, Jugoslavia) on serbialainen koripalloilija, joka edustaa Virtus Bolognaa.

## Ura
### Seurajoukkueet
Teodosić pelasi BC Reflexin juniorijoukkueissa vuoteen 2004 saakka, jolloin hän nousi seuran edustusjoukkueeseen. Yhden kauden jälkeen hän siirtyi KK Borac Čačakiin mutta palasi kasvattajaseuraansa jo vuonna 2006. Teodosić edusti FMP:tä vuoteen 2007 saakka, jolloin hän siirtyi Olympiakosiin. Kausi 2009–2010 oli hänen läpimurtokautensa Euroopassa ja hänet valittiin Euroliigan arvokkaimmaksi pelaajaksi. 

Teodosić edusti Olympiakosta vuoteen 2011 asti, jonka jälkeen hän siirtyi TsSKA Moskovaan kolmevuotisella sopimuksella. Heinäkuussa 2017 Teodosic solmi kaksivuotisen sopimuksen NBA-seura Los Angeles Clippersin kanssa. Kesällä 2019 hän siirtyi Virtus Bolognaan monivuotisella sopimuksella. 

### Maajoukkue
Teodosić on voittanut urallaan kolme nuorten Euroopan mestaruutta. Hän oli ensimmäistä kertaa mukana aikuisten arvokisoissa vuonna 2007, jolloin hän oli Serbian koripallomaajoukkueen mukana EM-kisoissa. Vuoden 2009 EM-kisoissa Teodosić johdatti maansa loppuotteluun, jonka Serbia hävisi Espanjan koripallomaajoukkueelle. Hyvien ottelujen ansiosta hänet valittiin kuitenkin kisojen ykköstähdistöön. Vuoden 2014 maailmanmestaruuskilpailuissa niin ikään kisojen ykköstähdistöön valitun Teodosićin Serbia hävisi loppuottelussa Yhdysvalloille. Serbia hävisi Yhdysvalloille myös Rio de Janeiron kesäolympialaisten 2016 loppuottelussa.

## Lähteet

## Aiheesta muualla

* Euroliigan pelaajaprofiili 
* NBA:n pelaajaprofiili
Jääkiekon SM-sarjakausi 1969–1970

**Jääkiekon SM-sarjakausi 1969–1970** pelattiin kahdentoista joukkueen kaksinkertaisena sarjana. Runkosarjan voittaja voitti Suomen mestaruuden. Kauden päätteeksi mestaruutta juhli HIFK. Pistepörssin voitti Ilveksen Jorma Peltonen, keräten 21 ottelussa tehot 18+41=59. Ilveksen Lasse Oksanen teki eniten maaleja (32) ja pistepörssin voittanut Peltonen oli paras syöttäjä (41).

## Sarjataulukko

Hilpara ja Reipas putosivat sarjasta, tilalle nousivat Helsingin Jalkapalloklubi ja Kiekko-67.

## Yleisömäärät

## Lähteet

## Aiheesta muualla
*
Ja humppa soi

**Ja humppa soi** on Eläkeläiset-yhtyeen vuonna 2000 julkaisema single.

## Kappaleet
# 
# 
# 

## Listasijoitus

## Lähteet
Tuula Karjalainen

**Tuula Maria Tellervo Karjalainen** (o.s. *Heinonen*, s. 25. huhtikuuta 1942 Helsinki) on suomalainen taidehistorioitsija ja tietokirjailija.

Karjalainen kirjoitti ylioppilaaksi 1962 ja valmistui Helsingin yliopistosta filosofian kandidaatiksi 1973, filosofian lisensiaatiksi 1985 ja väitteli tohtoriksi Helsingin yliopiston taidehistorian laitoksella 1990 aiheenaan konkretismi. Hän tutki väitöskirjassaan *Uuden kuvan rakentajat: konkretismin läpimurto Suomessa*, miten valtava mullistus nonfiguratiivisten kuvien tekeminen oli sodasta toipuvassa kansallismielisessä 1950-luvun Suomessa. Konkretismi oli avoimesti kansainvälistä ja Pariisi-keskeistä, kun taas Suomessa taidekäsityksiä leimasivat kansalliset vaatimukset.

Työuransa alkupuolella Karjalainen oli pitkään Espoon kaupungin palveluksessa. Hän työskenteli aluksi lehdistö- ja tiedotussihteerinä 1972–1975 sitten kuvataidesihteerinä 1975–1988 ja lopuksi kuvataidetoimen intendenttinä 1989. Espoon palveluksesta Karjalainen siirtyi Suomen taideakatemiaan näyttely- ja tiedotusosaston apulaisjohtajaksi vuosiksi 1989–1990 ja Helsingin yliopiston taidehistorian virkaa toimittavaksi apulaisprofessoriksi 1990–1991. Ura yliopiston palveluksessa jäi välivaiheeksi, sillä Karjalainen toimi Valtion taidemuseon keskusarkiston johtajana 1990–1993. Seuraavaksi urapolku vei Helsingin kaupungin taidemuseon johtajaksi vuosiksi 1993–2001. Siirtymisessä vaihtui työnantaja, mutta työmatka ei pidentynyt, sillä työpaikan sijainti vaihtui Ateneum-rakennuksesta Lasipalatsiin, jossa kaupungin taidemuseon toimisto silloin sijaitsi. Myös uran viimeinen työpaikka oli Helsingin keskustassa, sillä Karjalainen johti Valtion taidemuseon Nykytaiteen museo Kiasmaa 2001–2006.

Suomen tietokirjailijat ry palkitsi Karjalaisen Tietokirjailijapalkinnolla vuonna 2009. Hän sai Lauri Jäntin tietokirjapalkinnon vuonna 2014 teoksestaan *Tove Jansson: tee työtä ja rakasta*.

## Teokset
* 
* 
* 
* 
* 
* 
* 
* 

Lisäksi Karjalainen on kirjoittanut lukuisia näyttelyjulkaisuja sekä artikkeleja kulttuuripolitiikasta ja kuvataiteesta.

## Lähteet

## Aiheesta muualla